钦定古今图书集成/明伦汇编/官常典/第571卷 > 移剌按荅
## 钦定古今图书集成/明伦汇编/官常典/第571卷 > 移剌按荅

按《金史》本传：“按荅，辽横帐人也。父留斡，与耶律余睹
俱来降。西京下，复叛，留斡遇害。按荅以死事之子，授
左奉宸。熙宗初，充护卫，除安州刺史，累官东京副留
守。参知政事完颜守道经略北方，摄咸平路屯军都统。入为兵部侍郎，徙西北、西南两路旧设堡戍迫近
内城者，于极边安置，仍与泰州、临潢边堡相接。除武”
定军节度使。以招徕边部功，迁东北路招讨使，改临
潢尹，卒。按荅骑射绝伦，善相马，尝论及善射者，世宗
曰：“能如卿乎？”阅马于市，见良马虽羸瘦，辄与善价取
之。他日，果良马也。